62024CO0143_INF
Digriet tal-Qorti tal-Ġustizzja (Id‑Disa’ Awla) tas‑26 ta’ Settembru 2024 –[Bandundu - II] (
i
)
(Kawża C‑143/24)
“Rinviju għal deċiżjoni preliminari – Artikolu 99 tar-Regoli tal-Proċedura tal‑Qorti tal-Ġustizzja – Risposta li tista’ tiġi dedotta b’mod ċar mill‑ġurisprudenza – Spazju ta’ libertà, sigurtà u ġustizzja – Politika tal‑immigrazzjoni – Ritorn taċ-ċittadini ta’ pajjiż terz li jirrisjedu irregolarment – Direttiva 2008/115/KE – Kamp ta’ applikazzjoni – Deċiżjoni ta’ ritorn – Eċċezzjonijiet – Dritt ta’ residenza għal raġunijiet ta’ kompassjoni, umanitarji jew raġunijiet oħrajn”
Kontrolli fil-fruntieri, ażil u immigrazzjoni – Politika tal-immigrazzjoni – Ritorn taċ-ċittadini ta’ pajjiż terz li jirrisjedu irregolarment – Direttiva 2008/115 – Kamp ta’ applikazzjoni – Deċiżjoni dwar ir-rifjut li tali ċittadin jingħata dritt ta’ residenza għal raġunijiet ta’ kompassjoni, umanitarji jew raġunijiet oħra – Esklużjoni
(Karta tad-Drittijiet Fundamentali tal-Unjoni Ewropea, Artikoli 7 u 51(2); Direttiva tal-Parlament Ewropew u tal-Kunsill 2008/115, Artikolu 6(4))
(ara l-punti 22 sa 23, u d-dispożittiv)
Dispożittiv
Id-Direttiva 2008/115/KE tal-Parlament Ewropew u tal-Kunsill tas‑16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment, moqrija flimkien mal-Karta tad-Drittijiet Fundamentali tal-Unjoni Ewropa, għandha tiġi interpretata fis-sens li ma tapplikax għad-deċiżjoni li permezz tagħha l-awtoritajiet ta’ Stat Membru jirrifjutaw li jagħtu lil ċittadin ta’ pajjiż terz, li qiegħed jirrisjedi irregolarment fit-territorju tiegħu, “dritt ta’ soġġorn għal raġunijiet ta’ kompassjoni, dawk umanitarji jew għal raġunijiet oħrajn”, fis-sens tal-Artikolu 6(4) ta’ din id-direttiva.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.